**Gânduri**

*Flo04xvo*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Se poate să mai fie primăvară,

Zăpada se mai vede sus pe munte,

Miros de lemne arse şi de seară

Pluteşte-n orizonturi ca o punte.

Nu te mai ştiu din ziua ceruită

C-un strop de ceas uitat la întâmplare

Pe o alee simplă, pietruită,

Mustind de anotimpuri şi de sare.

Te-am rătăcit şi ai plecat din carte,

Adresa ta cu iz de nimfomană

Îmi spune adevarul-pe departe-

Că eşti un joc, un zâmbet pe o rană.

Să fie oare înc-o primăvară

Cu lipsa ta în zeci şi mii de rânduri,

Răspunsul o să-mi vină într-o vară

Când ochii tăi m-or săruta cu gânduri.